Publication: Magyar Közlöny
Issue: MK-2004-13 (Year: 2004, Number: 13)
Era: 2004-2010
Section: forgalmazási feltételeirõl és közegészségügyi ellenõrzésérõl szóló 40/2001. (XI. 23.) EüM rendelet (a továbbiakban: R.) 1. §-ának (2) bekezdése helyébe a következõ
Paragraph Index: 62

i) az összetevõk felsorolását, melyet az „összetevõk” szó elõz meg. Ha a termék az összetevõket 1%-nál nagyobb mennyiségben tartalmazza, a hozzáadás idõpontjában érvényes tömeg csökkenõ sorrendjében kell az összetevõket felsorolni, 1%-nál alacsonyabb érték esetén a sorrend tetszõleges. Illat- vagy aromakompozíció jelenlétére a „parfüm” vagy „aroma” szó használata utal. Fel kell tüntetni az olyan anyagot, amelyre a 3. számú melléklet feltüntetési elõírást tartalmaz. A színezõ anyagok bármely sorrendben feltüntethetõk a 4. számú mellékletben meghatározott szín indexszám vagy megnevezés szerint. Azonos termékcsalád több színárnyalatú terméke esetén az összes színezõ anyag felsorolható, ha a „tartalmazhat” kifejezéssel, illetve „+ /—” jelöléssel kiegészítik a felsorolást. Nem minõsül összetevõnek: ia) a felhasznált nyersanyag szennyezõdése, ib) az elõállításnál felhasznált, de a végtermékben jelen nem lévõ kiegészítõ technikai segédanyag, ic) az illat- és aromakompozíció oldószereként vagy hordozójaként csak a feltétlenül szükséges mennyiségben felhasznált anyag;

Source: https://magyarkozlony.hu/hivatalos-lapok/53f83b22112ddee3ba432e293c5a4a07160629ad/dokumentumok/1147f0c2e2ee62fd0d72848b53190fba47bc78de/letoltes